Diari Oficial de la Generalitat Valenciana


Sumari del DOGV 8930, del 20-10-2020 (2020/8500)

RESOLUCIÓ de 14 d'octubre de 2020, de la consellera de Participació, Transparència, Cooperació i Qualitat Democràtica, per la qual s'amplia el termini de justificació de les subvencions destinades a les cases regionals d'unes altres comunitats autònomes a la Comunitat Valenciana i dels centres valencians en l'exterior (CEVEX), per a l'any 2020.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8930

Data del DOGV
:   20-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8500


Data del document
:   14-10-2020

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 14 d'octubre de 2020, de la consellera de Participació, Transparència, Cooperació i Qualitat Democràtica, per la qual s'amplia el termini de justificació de les subvencions destinades a les cases regionals d'unes altres comunitats autònomes a la Comunitat Valenciana i dels centres valencians en l'exterior (CEVEX), per a l'any 2020. [2020/8500]  
  
Mitjançant l'Ordre 4/2016, de 3 de juny de 2016, de la Conselleria de Transparència, Responsabilitat Social, Participació i Cooperació, es van aprovar les bases reguladores conjuntes de les subvencions destinades a la s entitats locals, entitats ciutadanes, centres valencians en l'exterior i cases regionals d'altres comunitats autònomes a la Comunitat Valenciana, per al foment de la participació ciutadana, la transparència i l'accés a la informació pública (DOGV 7798, 06.06.2016); en l'exercici 2020 s'han convocat totes les actuacions i modalitats d'ajudes contemplades en aquesta.  
Per la Resolució d'1 de juny de 2020, de la Conselleria de Participació, Transparència, Cooperació i Qualitat Democràtica, es van convocar, per a l'any 2020, subvencions destinades a les cases regionals d'altres comunitats autònomes a la Comunitat Valenciana (DOGV 8829, 0 08.06.2020). En el resolc dotze, apartat segon, s'estableix que el termini màxim per a la presentació de la justificació de la subvenció finalitzarà el 31 d'octubre de 2020.  
Per la Resolució d'1 de juny de 2020, de la Conselleria de Participació, Transparència, Cooperació i Qualitat Democràtica, es convocaren, per a l'any 2020, subvencions destinades als centres valencians en l'exterior (CEVEX) de la Comunitat Valenciana (DOGV 8830, 0 09.06.2020). En el resolc dotze, apartat segon, s'estableix que el termini màxim per a la presentació de la justificació de la subvenció finalitzarà el 31 d'octubre de 2020.  
El Govern d'Espanya va declarar, mitjançant el Reial decret 463/2020, de 14 de març, l'estat d'alarma per a afrontar la situació d'emergència sanitària provocada per la Covid-19, la qual cosa va suposar la suspensió automàtica dels termes i la interrupció de tots els terminis de tramitació dels expedients que tramitaven totes les administracions públiques, inclosa la Generalitat Valenciana. Aquest fet va suposar que les convocatòries no van poder publicar-se fins que no es va alçar aquest estat d'alarma.  
La circumstància anterior ha ocasionat que la data de publicació de les resolucions de concessió de les subvencions convocades i esmentades anteriorment es demore, i superara el termini previst en origen per a la justificació. Tot això origina la necessitat d'ampliar el termini d'execució i de presentació de la justificació de les subvencions, de manera que, en tots dos casos, s'establisca un termini de justificació adequat que permeta realitzar les activitats previstes en els projectes i justificar-les.  
Vist el que es disposa en l'article 70 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, i en l'article 32 de la Llei 39/2015, d'1 d'octubre, del procediment administratiu comú de les administracions públiques, i de conformitat amb el que s'estableix en l'article 160.4 de la Llei 1/2015, de 6 de febrer, d'hisenda pública, del sector públic instrumental i de subvencions, a proposta de l'òrgan instructor d'aquestes subvencions, resolc:  
  
Primer  
Ampliar fins al dia 16 de novembre de 2020, inclusivament, el termini de justificació de subvencions establit en el resolc dotze, apartat segon, de la Resolució d'1 de juny de 2020, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2020, subvencions destinades a les cases regionals d'unes altres comunitats autònomes la Comunitat Valenciana (DOGV 8829, 08.06.2020).  
  
Segon  
Ampliar fins al dia 16 de novembre de 2020, inclusivament, el termini de justificació de subvencions establit en el resolc dotze de la Resolució d'1 de juny de 2020, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2020, subvencions destinades als centres valencians en l'exterior (CEVEX) de la Comunitat Valenciana (DOGV 8830, 09.06.2020).  
  
  
Tercer  
Publicar la present resolució en el Diari Oficial de la Generalitat Valenciana, perquè tinga eficàcia i per a coneixement general.  
  
València, 14 d'octubre de 2020.- La consellera de Participació, Transparència, Cooperació i Qualitat Democràtica: Rosa Pérez Garijo.